ตามหัวข้อข้างบนเลยค่ะ มีเลือดออกบริเวณช่องคลอด หลังมี sex 3-4วัน แต่ไม่ใช่ประจำเดือน เป็นอย่างนี้ มาตลอด ประจำเดือนก็ไม่ค่อยมาตรงค่ะ เนื่องจาก มีเรื่องเครียด เลยขอคำแนะนำสอบถามค่ะ
สวัสดีค่ะ การมีเลือดออกผิดปกติทางช่องคลอดที่ไม่ใช่เลือดประจำเดือนอาจจะเกิดจากการมีเนื้องอกมดลูกหรือเนื้องอกหรือมะเร็งที่ปากมดลูก การติดโรคติดต่อทางเพศสัมพันธ์เช่นหนองในแท้ หนองในเทียม การติดเชื้อที่ปากมดลูกหรือช่องคลอด การมีถุงน้ำรังไข่ การฉีกขาดของอวัยวะเพศหลังมีเพศสัมพันธ์ เป็นต้นแนะนำควรไปพบสูตินรีแพทย์เพื่อหาสาเหตุ เพราะเป็นภาวะที่ผิดปกติเบื้องต้นควรงดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อยมาก ควรรีบไปพบแพทย์